**În conformitate cu Regulamentul pentru organizarea concursului pentru ocuparea funcției de Director Subunitate ELI RO – Nuclear Physics (ELI-RO), aprobat prin Hotărârea CA nr.2/14.11.2023 (Regulamentul se regăsește pe** [**https://www.nipne.ro/job-announcements.php**](https://www.nipne.ro/job-announcements.php)**), INSTITUTUL NAŢIONAL DE CERCETARE-DEZVOLTARE PENTRU FIZICĂ ŞI INGINERIE NUCLEARĂ ”HORIA HULUBEI” (IFIN-HH) organizează concurs pentru ocuparea postului de DIRECTOR SUBUNITATE ELI RO – Nuclear Physics (ELI-RO)**

Concursul se va organiza conform calendarului de mai jos, la sediul IFIN-HH, Str. Reactorului nr. 30, Oraş Măgurele, judeţul Ilfov și constă în verificarea îndeplinirii condiţiilor de participare a candidaţilor, evaluarea competenţelor profesionale şi a ofertei manageriale, precum şi susţinerea interviului de către candidaţii selectaţi, astfel:

1. **DENUMIREA ȘI DESCRIEREA POSTULUI:**

*Director Subunitate ELI RO – Nuclear Physics (ELI-RO)*

Subunitatea ELI RO – Nuclear Physics (ELI-RO) este ostructură fără personalitate juridică în cadrul IFIN-HH, cu sediul în Măgurele, str. Reactorului nr.30, jud, Ilfov.

Directorul Subunității ELI-RO Nuclear Physics (ELI-RO) gestionează organizarea, funcționarea și defășurarea activității sub toate aspectele în cadrul Subunității, asigură implementarea strategiei IFIN-HH la nivelul obiectivelor Subunității, asigură definirea și aplicarea programului științific al Subunității în deplină corelare cu strategia și programul științific al IFIN-HH, gestionează creșterea capacității de cercetare-dezvoltare și a gradului de utilizare a infrastructurii ELI-NP, asigură relația și corelarea activităților în cadrul Subunității cu cele din cadrul Proiectului ELI-NP, coordonează Programul Nucleu derulat la nivelul Subunității, după caz activitățile specifice IOSIN, asigură implementarea și menținerea la nivelul Subunității a sistemului de management al calității, gestionează modul de utilizare a fondurilor alocate Subunității, cu încadrarea în bugetul de venituri și cheltuieli, răspunde de asigurarea și administrarea surselor de finanțare, gestionează politica de resurse umane la nivelul Subunității în deplină corelare cu cea a IFIN-HH, asigură reprezentarea Subunității în relația cu restul entităților organizatorice din cadrul IFIN-HH și în relația cu terții, răspunde în faţa Consiliului de Administraţie şi a Directorului General de îndeplinirea tuturor atribuţiilor, responsabilităţilor şi competenţelor încredinţate de aceştia (enumerarea nu este limitativă).

1. **CONDIȚII DE PARTICIPARE LA CONCURS**:

La concurs poate participa orice persoană care îndeplinește următoarele condiții:

* + - * are capacitate deplină de exerciţiu;
      * este atestat ca cercetător ştiinţific gr. I;
      * este specialist în activitatea de cercetare-dezvoltare în domeniul institutului de cel puţin 9 ani şi deține titlul ştiinţific de doctor;
      * are experienţă dovedită de coordonare, de minimum 5 ani în management și/sau în activitatea de conducere a cel puțin unei echipe definită în cadrul unui proiect major[[1]](#footnote-1);
      * nu are antecedente penale;
      * nu a fost sancţionat pentru abateri de la normele de etică şi bună conduită în activitatea de cercetare-dezvoltare sau după caz, ale normelor interne care reglementează organizarea, funcționarea și activitatea institutului ;
      * nu deține părți sociale sau acțiuni atât candidatul, cât şi soţul, rudele şi afinii acestuia până la gradul al treilea inclusiv, la o societate cu acelaşi profil sau cu care IFIN-HH este în legături comerciale directe;
      * dovedește în cadrul interviului cunoștințe solide de limba engleză.

1. **COMPONENȚA DOSARULUI DE CONCURS:**
2. cererea de înscriere, conform model prezentat în *Anexa 1* la Regulamentul de organizare a concursului pentru ocuparea funcției de Director Subunitate ELI RO – Nuclear Physics (ELI-RO) în cadrul IFIN-HH (Regulamentul se regăsește pe <https://www.nipne.ro/job-announcements.php>) şi opisul dosarului;
3. copia actului de identitate;
4. curriculum vitae tip Europass, *în limba română și /sau engleză*;
5. copia documentelor care atestă nivelul studiilor/copie legalizată;
6. copia documentelor care atestă titlul științific/copie legalizată;
7. copia documentelor care atestă experiența profesională și de conducere/copie legalizată;
8. cazier judiciar din care să rezulte lipsa antecedentelor penale;
9. adeverință medicală privind starea medicală a candidatului, cu mențiunea apt medical pentru concurs și angajare;
10. o listă conținând numele și datele de contact pentru cel puțin trei specialiști cu reputaţie şi recunoaştere pe plan internaţional relevante pentru domeniul de activitate al institutului, în vederea solicitarii de către comisia de concurs a recomandărilor cu privire la competențele și experiența profesională a candidatului;
11. memoriu de activitate, *în limba română și /sau engleză*;
12. lista de lucrări a candidatului, structurată în raport cu cerinţele preliminare şi cu criteriile de evaluare, şi anume: teza/tezele de doctorat; cărţi publicate; articole/studii publicate în reviste de specialitate de circulaţie internaţională recunoscute; studii publicate în volumele unor manifestări ştiinţifice internaţionale recunoscute din ţară şi din străinătate (cu ISSN sau ISBN); brevete de invenţie; proiecte de cercetare-dezvoltare-inovare pe bază de contract/grant; alte lucrări;
13. declaraţia pe propria răspundere, semnată şi datată olograf de către candidat, sub sancţiunea consecinţelor declaraţiilor în fals în conformitate cu legislaţia română în vigoare, referitoare la capacitatea deplină de exerciţiu, respectarea normelor de etică şi bună conduită în activitatea de cercetare-dezvoltare, inexistența oricărui impediment de ordin legal pentru exercitarea, de către candidat, a atribuţiilor corespunzătoare funcției de Director Subunitate ELI RO - Nuclear Physics (ELI-RO) în cadrul IFIN-HH, faptul că nu deţine părţi sociale sau acţiuni, atât candidatul, cât şi soţul/soția, rudele şi afinii acestuia până la gradul al treilea inclusiv, la o societate cu acelaşi profil sau cu care IFIN-HH este în legături comerciale directe, precum și faptul că nu a fost sancționat pentru încălcarea prevederilor legale sau normelor interne - *în limba română și /sau engleză;*
14. oferta managerială, care se întocmeşte conform structurii - cadru din *Anexa 2* la Regulamentul de organizare a concursului pentru ocuparea funcției de Director Subunitate ELI RO – Nuclear Physics (ELI-RO) în cadrul IFIN-HH (Regulamentul se regăsește pe <https://www.nipne.ro/job-announcements.php>)*, în limba română și /sau engleză.*
15. Dosarele de înscriere la concurs se depun sau se transmit prin poștă/curier (cu confirmare de primire), **până în data de 01.02.2024, inclusiv, orele 16.30, la sediul IFIN-HH din Măgurele, str. Reactorului nr.30, jud Ilfov, cod poștal 077125, Biroul Resurse Umane**.

Informaţii suplimentare pot fi obţinute la adresa de e-mail: [**resum@nipne.ro**](mailto:resum@nipne.ro)**.**

1. ***CALENDARUL DE DESFĂȘURARE A CONCURSULUI****:*
   1. Publicare anunț organizare concurs – cel mai târziu 20.12.2023;
   2. Depunere/transmitere dosare – în termen de maxim 45 de zile calendaristice de la data publicării anunțului privind organizarea concursului;
   3. Etapa I: Analiza și verificarea îndeplinirii condițiilor de concurs - maxim 5 zile lucrătoare de la data limită de depunere/transmitere a dosarelor de concurs;
   4. Comunicare rezultate Etapa I – maxim 10 zile lucrătoare de la data limită de depunere/transmitere a dosarelor de concurs;
   5. Etapa a II a: Analiza și evaluarea competențelor candidaților care îndeplinesc condițiile de participare la concurs - maxim 25 de zile lucrătoare de la comunicarea rezultatelor din Etapa I;
   6. Etapa a III a: Întocmirea raportului comisiei de concurs - maxim 10 zile lucrătoare de la data finalizării interviului/interviurilor din etapa a II a;
   7. Etapa a IV a: Comunicarea rezultatelor - maxim 3 zile lucrătoare de la data întocmirii raportului comisiei de concurs;
   8. Etapa a V a: Formularea și depunerea contestațiilor - maxim 3 zile lucrătoare de la data comunicării rezultatelor din Etapa a II a;
   9. Soluționarea contestațiilor – maxim 7 zile lucrătoare de la data expirării termenului de depunere a contestațiilor;
   10. Comunicarea rezultatului la contestații – maxim 2 zile lucrătoare de la soluționarea contestațiilor;
   11. Avizare rezultate concurs în Consiliul de Administrație IFIN-HH: maxim 45 de zile calendaristice de la data soluționării contestațiilor.
   12. Emiterea deciziei de numire în funcția de Director Subunitate ELI-RO Nuclear Physics – maxim 5 zile calendaristice de la data avizării rezultatelor concursului de către Consiliul de Administrație.
2. **ALTE INFORMAȚII:**

**Evaluarea candidaţilor:**

1. **Etapa I**

Analiza şi verificarea îndeplinirii condiţiilor de participare la concurs, de către Biroul Resurse Umane, constând în verificarea existenţei documentelor şi îndeplinirii condiţiilor de participare la concurs, inclusiv pe baza declaraţiei pe propria răspundere, urmată de confirmarea/validarea de către comisia de concurs; în această etapă Biroul Resurse Umane poate solicita candidaților informații relevante pentru clarificarea modului de îndeplinire a condițiilor de participare la concurs, fără ca prin aceasta să se ajungă la completarea unor eventuale lipsuri din dosar; rezultatele selectării dosarelor de înscriere se comunică în scris fiecărui candidat cu mențiunea "admis" sau "respins", însoțită de motivul respingerii dosarului.

1. **Etapa a II a**

Analiza și evaluarea de către comisia de concurs a competențelor acelor candidaţi care au fost declarați ”admis” în etapa I:

* analiza şi evaluarea dosarelor, inclusiv a ofertei manageriale;
* susţinerea interviului de către candidaţi; se acordă note în conformitate cu *Anexa 3* la Regulamentul de organizare a concursului pentru ocuparea funcției de Director Subunitate ELI RO – Nuclear Physics (ELI-RO) în cadrul IFIN-HH (Regulamentul se regăsește pe <https://www.nipne.ro/job-announcements.php>).

1. **Etapa a III a**

Întocmirea raportului comisiei de concurs.

În condiţiile în care, în urma procesului de evaluare, sunt mai mulţi candidaţi care au obţinut aceeaşi notă, se consideră câştigător candidatul care a obţinut la criteriul 1 de evaluare nota cea mai mare. În situaţia în care există candidaţi care au obţinut aceeaşi notă la criteriul 1, se consideră câştigător candidatul care a obţinut nota cea mai mare la criteriul 2 de evaluare. În situaţia în care există candidaţi care au obţinut aceeaşi notă la criteriile 1 și 2, se consideră câştigător candidatul care a obţinut nota cea mai mare la criteriul 3 de evaluare.

În situația în care egalitatea se menține, concursul se reia între candidați care au obținut același punctaj total, începând cu etapa a II a.

**Se consideră admişi candidaţii care au un punctaj de cel puţin 8.**

1. **Etapa a IV a**

Biroul Resurse Umanecomunică, în scris, fiecărui candidat, nota finală şi pe criterii obţinută de acesta şi rezultatul concursului.

1. **Etapa a V a**

După comunicarea rezultatelor obţinute, candidaţii nemulţumiţi pot depune o contestaţie, la Biroul Resurse Umane, în termen de cel mult 3 zile lucrătoare de la data comunicării și afișării rezultatului, sub sancţiunea decăderii din acest drept.

Comisia de soluţionare a contestaţiilor poate decide, după caz, reluarea de către comisia de concurs a procesului de evaluare pentru contestaţiile admise şi va răspunde în scris contestatarilor, prin mijlocirea Biroului Resurse Umane.

1. Definit conform art. 2 lit. d din H.G. nr. 907/2016, cu modificările și completările ulterioare ca fiind ”*obiectiv de investiţii a cărui valoare totală estimată depăşeşte echivalentul a 75 milioane euro în cazul investiţiilor pentru promovarea sistemelor de transport durabile şi eliminarea blocajelor din cadrul infrastructurii reţelelor majore sau echivalentul a 50 milioane euro în cazul investiţiilor promovate în alte domenii”*  [↑](#footnote-ref-1)